**DUOMENŲ TEIKIMO IŠ NEVEIKSNIŲ IR RIBOTAI VEIKSNIŲ
ASMENŲ REGISTRO SUTARTIS**

**NR.**

Valstybės įmonė Registrų centras (toliau – Teikėjas), atstovaujama Sutarčių kontrolės ir administravimo skyriaus vadovo Rolando Knyzos, veikiančio pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Gavėjas), atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , veikiančio (-ios) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , sudarė šią Duomenų teikimo iš Neveiksnių ir ribotai veiksnių asmenų registro sutartį (toliau – Sutartis).

# I SKYRIUS

# SUTARTIES DALYKAS

1. Neveiksnių ir ribotai veiksnių asmenų registro duomenų teikimas:

1.1. Teikėjas teikia Neveiksnių ir ribotai veiksnių asmenų registro (toliau – registras) duomenis apie asmenis, kurie teismo tvarka yra pripažinti neveiksniais tam tikroje srityje (asmenis, kurie iki 2015 m. gruodžio 31 d. teismo sprendimu pripažinti neveiksniais), asmenis, kurių veiksnumas tam tikroje srityje apribotas (asmenis, kurių veiksnumas iki 2015 m. gruodžio 31 d. apribotas teismo sprendimu), nepilnamečius nuo 14 iki 18 metų, kurių teisės savarankiškai disponuoti savo pajamomis ir turtu teismo sprendimu apribotos ar atimtos, globėjus ir rūpintojus, įregistruotus registre, Lietuvos notarų rūmų perduotus duomenis apie asmenis, teismo sprendimais pripažintus neveiksniais ir ribotai veiksniais, sukauptus iki registro veiklos pradžios, asmenis, sudariusius pagalbos priimant sprendimus sutartis, pagalbą priimant sprendimus teikiančius asmenis, sritis, kuriose asmeniui teikiama pagalba priimant sprendimus, asmenų pateiktus išankstinius nurodymus, įregistruotus registre, o Gavėjas gauna ir naudoja šiuos duomenis Sutartyje nustatytu tikslu, tvarka ir sąlygomis.

1.2. Registro duomenys apie asmenų išankstinius nurodymus teikiami tik po išankstinio nurodymo įsigaliojimo, kai išankstinį nurodymą pateikęs asmuo registre yra įregistruotas neveiksniu tam tikroje srityje arba ribotai veiksniu tam tikroje srityje.

1.3. Registro duomenų teikimo forma – registro išrašai. Teikėjas teikia šiuos registro išrašus:

1.3.1. išsamią informaciją (tik apie asmenį, sudariusį pagalbos priimant sprendimus sutartį, pagalbą priimant sprendimus teikiantį asmenį, sritį (sritis), kurioje (kuriose) asmeniui teikiama pagalba priimant sprendimus, asmens pateiktą išankstinį nurodymą);

1.3.2. duomenų santrauką.

1.4.Registro išrašų apimtys yra nustatytos Neveiksnių ir ribotai veiksnių asmenų registro objektų registravimo ir duomenų teikimo taisyklėse.

1.5. Registro duomenys teikiami elektroniniu būdu, paiešką registre atlikus pagal:

1.5.1. neveiksniu tam tikroje srityje pripažinto asmens, asmens, kurio civilinis veiksnumas tam tikroje srityje apribotas (asmens, kuris iki 2015 m. gruodžio 31 d. teismo sprendimu yra pripažintas neveiksniu arba kurio veiksnumas yra apribotas teismo sprendimu), nepilnamečio nuo
14 iki 18 metų, kurio teisės savarankiškai disponuoti savo pajamomis ir turtu teismo sprendimu apribotos ar atimtos, vardą, pavardę ir asmens kodą (jeigu asmens duomenų Lietuvos Respublikos gyventojų registre nėra arba tarp registro duomenų teikėjo iki 2011 m. sausio 1 d. Lietuvos notarų rūmams pateiktų duomenų nenurodytas asmens kodas, – pagal asmens vardą, pavardę ir gimimo datą);

1.5.2. asmens, pateikusio išankstinį nurodymą, asmens, sudariusio pagalbos sutartį, vardą, pavardę ir asmens kodą (jeigu asmens duomenų Lietuvos Respublikos gyventojų registre nėra, – pagal asmens vardą, pavardę ir gimimo datą);

1.5.3. pagal globėjo ar rūpintojo, asmens, kuris teikia pagalbą priimant sprendimus tam tikroje srityje, vardą, pavardę ir asmens kodą (jeigu asmens duomenų Lietuvos Respublikos gyventojų registre nėra, – pagal asmens vardą, pavardę ir gimimo datą), globėjo ar rūpintojo juridinio asmens kodą (pagal šiuos paieškos kriterijus registro duomenys teikiami užsakomųjų registro duomenų rinkinių (suvestinių) forma Sutarties 5.1 papunktyje nustatyta tvarka).

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

 2. Teikėjas teikia registro duomenis vadovaudamasis:

 2.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), 6 straipsnio 1 dalies c punktu;

 2.2. Lietuvos Respublikos asmens duomenų teisinės apsaugos įstatymo 3 straipsnio
1 dalimi;

 2.3. Lietuvos Respublikos valstybės informacinių išteklių valdymo įstatymo 27 straipsnio
8 dalimi;

 2.4. Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“, 10.6 papunkčiu, 78 punktu, 79.5 (finansų įmonėms, kurios teikia finansines paslaugas, susijusias su rizikos prisiėmimu), 79.8 (kredito įstaigoms) papunkčiais ir 89 punktu.

3. Gavėjas gauna registro duomenis vadovaudamasis:

3.1. Reglamento (ES) 2016/679 6 straipsnio 1 dalies a, b, c punktais;

3.2. Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“, \_\_\_\_\_\_\_\_\_\_\_\_\_\_\_\_\_\_\_\_\_ papunkčiu;

(*nurodyti nuostatų 79 punkto papunktį*)

3.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(*nurodyti kitus teisės aktus, suteikiančius teisę gauti registro duomenis*)

**III SKYRIUS**

**DUOMENŲ NAUDOJIMO TIKSLAS**

4. Gavėjas pagal Sutartį gautus registro duomenis naudoja šiuo tikslu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(*nurodyti duomenų naudojimo tikslą*)

# IV SKYRIUS

# PAPILDOMOS PASLAUGOS

5. Gavėjo pageidavimu Teikėjas teikia:

5.1. užsakomuosius registro duomenų rinkinius (suvestines) pagal atskirus Gavėjo rašytinius prašymus;

5.2. registre atliktų paieškų išklotines apie Gavėjo per praėjusį kalendorinį mėnesį registre atliktas paieškas, siunčiamas elektroniniu paštu pagal atskirus Gavėjo rašytinius prašymus.

# V SKYRIUS

# ATLYGINIMO DYDŽIAI

 6. Atlyginimo dydžiai už naudojimąsi TEIKĖJO teikiamais duomenimis bei už atliktų paieškų išklotinę (vartotojo veiksmų protokolą) yra nustatomi ir keičiami Lietuvos Respublikos Vyriausybės nutarimu bei skelbiami Lietuvos Respublikos įstatymų nustatyta tvarka. Teisės aktais nustačius naujus įkainius, mokama vadovaujantis galiojančių teisės aktų nuostatomis.

# VI SKYRIUS

# ŠALIŲ TEISĖS

7. Gavėjas turi teisę:

7.1. gauti paklausimą atitinkančius registro duomenis;

7.2. vienašališkai nutraukti Sutartį, ne vėliau kaip prieš 30 dienų raštu pranešęs Teikėjui.

8. Teikėjas turi teisę:

8.1. reikalauti Gavėjo pateikti informaciją ir (ar) dokumentus, kurių reikia norint įsitikinti, kad Gavėjas tinkamai vykdo Sutartyje ir teisės aktuose nustatytus asmens duomenų apsaugos bei kitus teisėto registro duomenų tvarkymo reikalavimus;

8.2. laikinai atimti iš Gavėjo nurodytų asmenų galimybę gauti Teikėjo elektroniniu būdu teikiamus registro duomenis, jeigu paaiškėja, kad Gavėjas netinkamai vykdo Sutartyje ir teisės aktuose nustatytus asmens duomenų apsaugos bei kitus teisėto registro duomenų tvarkymo reikalavimus;

8.3. laikinai atimti iš Gavėjo galimybę naudotis Teikėjo paslaugomis, teikiamomis elektroniniu būdu, jei Gavėjas pažeidžia reikalavimą užtikrinti gautų registro duomenų teisinę apsaugą, saugumą ir konfidencialumą;

8.4. laikinai atimti iš Gavėjo galimybę naudotis Teikėjo paslaugomis, teikiamomis elektroniniu būdu, jeigu įstatymų nustatyta tvarka Gavėjo įgaliojimai yra sustabdomi arba pasibaigia;

8.5. laikinai atimti iš Gavėjo galimybę naudotis Teikėjo paslaugomis, teikiamomis elektroniniu būdu, jeigu Gavėjas Sutartyje nustatyta tvarka Teikėjui nesumoka už suteiktas paslaugas;

8.6. vienašališkai nutraukti Sutartį, jeigu paaiškėja, kad Gavėjas registro duomenis gauna ir naudoja ne Sutartyje numatytais tikslais, ne vėliau kaip prieš 3 darbo dienas pranešęs Gavėjui;

8.7. vienašališkai nutraukti Sutartį, jeigu paaiškėja, kad Gavėjas suteikė tretiesiems asmenims galimybę naudotis Teikėjo suteiktu individualiu kodu ir slaptažodžiu, ne vėliau kaip prieš 3 darbo dienas pranešęs Gavėjui;

8.8. vienašališkai nutraukti Sutartį, jeigu Gavėjas uždelsia sumokėti už gautus registro duomenis pagal pateiktą sąskaitą daugiau kaip 2 kartus iš eilės, ne vėliau kaip prieš 10 dienų raštu pranešęs Gavėjui;

8.9. vienašališkai nutraukti Sutartį, ne vėliau kaip prieš 30 dienų raštu pranešęs Gavėjui.

9. Šalių sutarimu Sutartis gali būti nutraukta ir nesilaikant 7.2 ir 8.9 papunkčiuose nustatyto termino.

# VII SKYRIUS

# ŠALIŲ ĮSIPAREIGOJIMAI

10. Teikėjas įsipareigoja:

10.1. pasirašius Sutartį, per 3 darbo dienas Sutarties 1 priede „Gavėjo nurodytų asmenų sąrašas“ įrašytiems Gavėjo nurodytiems asmenims suteikti individualius Gavėjo kodus ir slaptažodžius registro duomenų paieškai atlikti. Sutarties 1 priedą pasirašo tik Gavėjas, teikiamas vienas egzempliorius;

10.2. teikti turimus registro duomenis, atitinkančius Gavėjo paklausimą ar užsakymą;

10.3. užtikrinti teikiamų registro duomenų patikimumą (teisingumą) ir apsaugą iki registro duomenys bus perduoti Gavėjui;

10.4. gavęs rašytinį Gavėjo prašymą:

10.4.1. per 3 darbo dienas suteikti Gavėjo papildomai nurodytiems asmenims individualius Gavėjo kodus ir slaptažodžius. Prašyme turi būti nurodyta: Sutarties data ir numeris, papildomai Gavėjo nurodytų asmenų vardai, pavardės, pareigos, telefono numeriai, individualūs elektroninio pašto adresai;

10.4.2. per 3 darbo dienas pakeisti Gavėjo nurodytiems asmenims suteiktą slaptažodį Sutarties 16 punkte nurodytu atveju;

10.4.3. nedelsdamas panaikinti Gavėjo nurodytiems asmenims suteiktą individualų Gavėjo kodą ir slaptažodį;

 10.5. Gavėjo pateiktus asmens duomenis naudoti Gavėjo nurodytiems asmenims identifikuoti Teikėjo sistemoje šios Sutarties vykdymo tikslais. Gavėjo pateikti asmens duomenys saugomi 10 metų po Sutarties pasibaigimo;

 10.6. Teikėjo interneto svetainėje www.registrucentras.lt pateikti aktualią informaciją apie Teikėjo teikiamas paslaugas;

10.7. per 5 darbo dienas informuoti apie adreso ir kitų duomenų, nurodytų Sutartyje, pasikeitimą.

11. Gavėjas įsipareigoja:

11.1. neperduoti ir neatskleisti pagal Sutartį gautų registro duomenų tretiesiems asmenims, išskyrus atvejus, numatytus Sutartyje ar Lietuvos Respublikos įstatymuose ir kituose teisės aktuose;

11.2. nekaupti pagal Sutartį gautų registro duomenų jokiose kompiuterinėse laikmenose ar susistemintose rinkmenose;

11.3. naudoti registro duomenis laikydamasis Reglamento (ES) 2016/679, Lietuvos Respublikos asmens duomenų teisinės apsaugos įstatymo nuostatų;

11.4. naudoti registro duomenis tik Sutartyje nurodytu tikslu, tvarka ir sąlygomis;

11.5. nedelsdamas sunaikinti pagal Sutartį gautus registro duomenis, kai šie duomenys nebereikalingi jų tvarkymo tikslams;

11.6. kiekvienu konkrečiu atveju prisiimti atsakomybę už tikslingą ir teisėtą registro duomenų gavimą bei naudojimą;

11.7. nedelsdamas pranešti Teikėjui apie prarastą individualų Gavėjo kodą ir (ar) slaptažodį ir (arba) galimą jų konfidencialumo pažeidimą, taip pat apie sustabdytas prieigos teises prie internetinės programos;

11.8. nedelsdamas informuoti Teikėją:

11.8.1. kai Gavėjo nurodytas asmuo nušalinamas nuo darbo (pareigų);

11.8.2. kai pasibaigia Gavėjo nurodyto asmens darbo santykiai su Gavėju;

11.8.3. kai Gavėjo nurodytas asmuo neatitinka teisės aktuose nustatytų išorinio informacinių sistemų naudotojo kvalifikacinių reikalavimų;

11.8.4. kai Gavėjo nurodytas asmuo praranda patikimumą;

11.8.5. pasikeitus Gavėjo nurodytų asmenų duomenims, kurie buvo pateikti Teikėjui;

11.9. Teikėjui pareikalavus pateikti Gavėjo nurodytų asmenų pasirašytus pasižadėjimus dėl duomenų tvarkymo teisėtumo, parengtus pagal Sutarties 2 priedą „Pasižadėjimo dėl duomenų tvarkymo teisėtumo forma“;

11.10. užtikrinti gautų registro duomenų apsaugą savo lėšomis ir tinkamomis organizacinėmis bei techninėmis priemonėmis;

11.11. per 5 darbo dienas informuoti apie adreso ir kitų duomenų, nurodytų Sutartyje, pasikeitimą.

12. Gavėjas užtikrina, kad jo nurodyti asmenys:

12.1. laikytųsi Sutarties 11.1–11.5 ir 11.7 papunkčiuose nustatytų reikalavimų;

12.2. prieš pirmąjį prisijungimą prie internetinės programos pasirašytų pasižadėjimus dėl duomenų tvarkymo teisėtumo, parengtus pagal Sutarties 2 priedą „Pasižadėjimo dėl duomenų tvarkymo teisėtumo forma“;

12.3. pirmojo prisijungimo prie internetinės programos metu susipažintų su registro duomenų saugos dokumentais, skelbiamais internetinėje programoje;

12.4. kiekvieną kartą atlikdami registro duomenų paiešką, internetinės programos lauke ,,Duomenų naudojimo tikslas“ nurodytų teisėtą ir apibrėžtą registro duomenų naudojimo tikslą;

12.5. tinkamai saugotų Teikėjo suteiktus individualų (-ius) Gavėjo kodą (-us) ir slaptažodį
(-ius);

 12.6.Teikėjo suteiktu individualiu Gavėjo kodu ir slaptažodžiu naudotųsi asmeniškai, nesuteikdami tretiesiems asmenims galimybės naudotis Teikėjo suteiktu kodu ir slaptažodžiu.

13. Gavėjas, pasirašydamas Sutartį, patvirtina, kad yra susipažinęs su Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Neveiksnių ir ribotai veiksnių asmenų registro nuostatais, Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro
2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“.

14. Gavėjui arba jo nurodytam asmeniui pranešus apie prarastą individualų Gavėjo kodą ir slaptažodį arba galimą jų konfidencialumo pažeidimą, Teikėjas, patikrinęs Gavėjo nurodyto asmens duomenis (tikrinamas vardas, pavardė, individualus Gavėjo kodas ir kiti asmenį apibūdinantys duomenys, įregistruoti Teikėjo sistemoje), nedelsdamas sustabdo atitinkamas Gavėjo nurodyto asmens prieigos teises. Naujas individualus Gavėjo kodas ir slaptažodis Gavėjui nurodytam asmeniui suteikiamas tik gavus rašytinį Gavėjo prašymą.

15. Gavėjui arba jo nurodytam asmeniui pranešus apie automatiškai sustabdytas prieigos teises dėl nesėkmingų bandymų prisijungti prie internetinės programos, Teikėjas prieigos teises atnaujina, patikrinęs Gavėjo nurodyto asmens duomenis (tikrinamas vardas, pavardė, identifikavimo kodas ir kiti asmenį apibūdinantys duomenys, įregistruoti Teikėjo sistemoje). Jei Gavėjo nurodyto asmens prieigos teisės prie internetinės programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį Gavėjo prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį Gavėjo prašymą.

16. Gavėjo prašymai suteikti, atnaujinti ar panaikinti prieigos prie Teikėjo sistemos teises gali būti pateikti asmeniškai, atsiųsti paštu ir (ar) elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo įstatyme nustatytus reikalavimus.

# VIII SKYRIUS

# ATSISKAITYMO TVARKA

17. Teikėjas kiekvieno mėnesio pradžioje pateikia Gavėjui sąskaitą faktūrą už naudojimąsi registro duomenimis praėjusį mėnesį. Sąskaita faktūra pateikiama Sutarties XII skyriuje „Šalių rekvizitai“ nurodytu elektroninio pašto adresu.

18. Gavėjas sąskaitą faktūrą turi apmokėti per 10 darbo dienų nuo jos pateikimo Gavėjui dienos.

19. Laiku neapmokėjęs pateiktos sąskaitos faktūros, Gavėjas moka 0,04 procento dydžio delspinigius už kiekvieną uždelstą dieną.

# IX SKYRIUS

# NENUGALIMOS JĖGOS (*FORCE MAJEURE*) APLINKYBĖS

20. Nė viena Sutarties šalis neatsako už bet kurios savo prievolės neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti ir numatyti, ir kad negalėjo užkirsti kelio šioms aplinkybėms ar pasekmėms atsirasti.

21. Nenugalimos jėgos (*force majeure*) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

22. Šalys apie nenugalimos jėgos aplinkybes raštu praneša viena kitai per 3 darbo dienas. Jeigu nenugalimos jėgos aplinkybės tęsiasi ilgiau kaip 3 mėnesius, bet kuri šalis, pranešusi raštu, turi teisę nutraukti Sutartį.

**X SKYRIUS**

**GINČŲ SPRENDIMAS**

23. Tarp šalių kilę ginčai yra sprendžiami derybų būdu, o šalims nesusitarus – Lietuvos Respublikos įstatymų nustatyta tvarka.

24. Šalys neturi teisės pavesti Sutartį vykdyti tretiesiems asmenims.

# XI SKYRIUS

# SUTARTIES GALIOJIMAS

25. Sutartis sudaroma neterminuotam laikotarpiui ir įsigalioja nuo jos pasirašymo bei patvirtinimo antspaudais dienos. Jeigu Sutartis šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo ir patvirtina antspaudu antroji šalis, kai pareiga turėti antspaudą nustatyta juridinio asmens steigimo dokumentuose arba įstatymuose.

26. Įsigaliojus šiai Sutarčiai, netenka galios šalių anksčiau sudarytos sutartys dėl duomenų iš Neveiksnių ir ribotai veiksnių asmenų registro teikimo, jei tokios sutartys buvo sudarytos.

27. Sutartis pasibaigia:

27.1. Gavėją įstatymų nustatyta tvarka reorganizavus arba likvidavus. Apie tai Gavėjas nedelsdamas privalo informuoti Teikėją raštu;

27.2. netekus galios teisės aktams, reglamentuojantiems šalių teisę teikti ar gauti registro duomenis;

27.3. kai šalys vienašališkai ją nutraukia, įgyvendindamos Sutarties 7.2, 8.6–8.9 papunkčiuose numatytas teises.

28. Sutarties šalis, gavusi kitos šalies pasiūlymą raštu dėl Sutarties sąlygų pakeitimo ar papildymo turi raštu atsakyti per 10 darbo dienų, o laiku neatsakius į kitos šalies raštišką pasiūlymą laikoma, kad toks pasiūlymas yra atmestas.

29. Sutartis gali būti pakeista ar papildyta tik raštišku abiejų šalių susitarimu.

30. Sutartis yra sudaryta dviem egzemplioriais, turinčiais vienodą juridinę galią, po vieną kiekvienai šaliai.

31. Sutarties 1 priedas „Gavėjo nurodytų asmenų sąrašas“ ir Sutarties 2 priedas „Pasižadėjimo dėl duomenų tvarkymo teisėtumo forma“ yra neatskiriamos Sutarties dalys.

# XII SKYRIUS

# ŠALIŲ REKVIZITAI

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| **TEIKĖJAS****Valstybės įmonė Registrų centras**Juridinio asmens kodas 124110246PVM mokėtojo kodas LT241102419Buveinė Lvovo g. 25-101, 09320 VilniusEl. p. info@registrucentras.ltTel. (8 5) 268 8262Faks. (8 5) 268 8311A. s. LT477044060005572969AB SEB bankas, banko kodas 70440 A. s. LT944010042400050387Luminor Bank AS Lietuvos skyrius,banko kodas 40100A. s. LT677300010095519600„Swedbank“, AB, banko kodas 73000Sutarčių kontrolės ir administravimo skyriausvadovas \_\_\_\_ Rolandas Knyza\_\_\_\_\_\_\_\_\_\_\_\_\_\_\_\_  (Pareigos, vardas, pavardė) | **GAVĖJAS****Pavadinimas**Juridinio asmens kodasAdresasPašto indeksas, miestasEl. p.Tel.Faks.A. s.Banko pavadinimasBanko kodasEl. p. sąskaitoms faktūroms gauti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pareigos, vardas, pavardė) |

|  |  |
| --- | --- |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) A.V. 20\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) A.V.\*20\_\_m.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |
|  |  | \*Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. |

 |  |

Duomenų teikimo iš Neveiksnių ir ribotai veiksnių asmenų registro sutarties Nr.

1 priedas

**GAVĖJO NURODYTŲ ASMENŲ SĄRAŠAS**

|  |  |  |  |  |
| --- | --- | --- | --- | --- |
| **Eil. Nr.** | **Vardas, pavardė** | **Pareigos** | **Telefonas** | **Individualus elektroninio pašto adresas** |
| 1. |  |  |  |  |
| 2. |  |  |  |  |
| 3. |  |  |  |  |

|  |  |
| --- | --- |
|  | **Gavėjas** |
|  | (Pavadinimas) |
|  | (Pareigos, vardas, pavardė) |
|  |  |
|  | (Parašas) |
|  |  A.V.\*20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |

\*Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

Duomenų teikimo iš Neveiksnių ir ribotai veiksnių asmenų registro sutarties Nr.

2 priedas

**(Pasižadėjimo dėl duomenų tvarkymo teisėtumo forma)**

**PASIŽADĖJIMAS DĖL DUOMENŲ TVARKYMO TEISĖTUMO**

1. **Esu susipažinęs** su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Neveiksnių ir ribotai veiksnių asmenų registro nuostatais, patvirtintais Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“, Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“.

2. **Pasižadu:**

2.1. gautus Neveiksnių ir ribotai veiksnių asmenų registro duomenis naudoti tik 201\_ m. \_\_\_\_\_\_\_\_\_\_\_\_\_\_\_\_ \_\_ d. Duomenų teikimo iš Neveiksnių ir ribotai veiksnių asmenų registro sutartyje Nr. \_\_\_\_\_\_\_\_\_\_\_\_\_ (toliau – sutartis) nurodytu tikslu, sąlygomis ir tvarka, neatskleisti jų tretiesiems asmenims, išskyrus atvejus, kai tai numatyta sutartyje ar Lietuvos Respublikos įstatymuose ir kituose teisės aktuose;

2.2. saugoti prisijungimo prie Neveiksnių ir ribotai veiksnių asmenų registro duomenis, neatskleisti jų tretiesiems asmenims.

3. **Esu įspėtas**, kad, pažeidęs šį pasižadėjimą, už savo veiklą privalėsiu atsakyti pagal Lietuvos Respublikos įstatymus.

|  |  |  |
| --- | --- | --- |
|  |  |  |
| (Parašas, data)  |  | (Pareigos, vardas, pavardė)  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |